སློབ་ཁྲིད་རྩ་གནད་ལ་སློབ་སྦྱོང་བཟང་པོ་བྱས་ཏེ།སློབ་གཞིའི་དམིགས་ཡུལ་དང་ལས་འགན།ཤེས་བྱའི་ཁྱབ་ཁོངས།ཤེས་བྱའི་ཟབ་ཚད་དང་རྒྱ་ཆེ་ཆུང་།ད་དུང་སློབ་ཁྲིད་བྱེད་ཐབས་བཅས་ཕྱོགས་ཀྱི་རེ་བ་ཐམས་ཅད་ཁོང་དུ་ཆུད་པར་བྱས་ཏེ་སློབ་ཁྲིད་ཁྲོད་མུན་འཐོམ་དང་གང་འདོད་ལྟར་བྱེད་པའི་སྣང་ཚུལ་ཉུང་དུ་གཏོང་དགོས་པ་དང་།སློབ་གཞིའི་མགོ་ནས་མཇུག་བར་ནན་ཏན་གྱིས་བཀླགས་ཏེ་སློབ་གཞིའི་ནང་དོན་གྱི་བླང་བྱ་དང་མ་ལགཤེས་བྱ་བཅས་བར་གྱི་འབྲེལ་བ་དང་།སློབ་གཞི་ཧྲིལ་པོའི་ཁྲོད་ཀྱི་ལེའུ་དང་ས་བཅད་སོ་སོའི་གོ་གནས་དང་བྱེད་ནུས་ངོས་འཛིན་གང་ལེགས་བྱས་ནས།རྩོམ་སྒྲིག་པའི་བསམ་དོན་དེ་སློབ་ཁྲིད་ཀྱི་དམིགས་ཡུལ་གཏན་འཁེལ་དང་སློབ་ཁྲིད་ཀྱི་གོ་རིམ་བཀོད་སྒྲིགསློབ་ཁྲིད་ཀྱི་མཇུག་འབྲས་ཞིབ་བཤེར་བྱེད་པ་བཅས་ཀྱི་ཕྱོགས་ཡོངས་ནས་མངོན་པར་མཚོན་དགོས་ལ།སློབ་ཁྲིད་རྩ་གནད་དང་རང་ས་གནས་སུ་བཀོད་སྒྲིག་བྱས་པའི་གཅིག་གྱུར་གྱི་སློབ་ཁྲིད་དུས་ཚོད་གཞིར་བཟུང་སྟེ།སློབ་སྐབས་ཧྲིལ་པོའི་སློབ་ཁྲིད་འཆར་གཞི་བཟོ་དགོས།དེ་ཡང་དམིགས་ཡུལ་གྱི་བླང་བྱ་དང་།ཚན་པ་སོ་སོའི་སློབ་ཁྲིད་ཀྱི་བླང་བྱ།སློབ་ཐུན་དགར་བ་དང་སློབ་ཁྲིད་མྱུར་ཚད།ད་དུང་འབྲེལ་ཡོད་སློབ་ཁྲིད་བྱ་འགུལ་གྱི་དུས་ཚོད་བཅས་བཀོད་སྒྲིག་བྱས་ཏེ།སློབ་གཞིའི་ནང་དོན་དང་འབྲེལ་ཏེ་ཚོད་ལྟ་བྱེད་པ་དང་།བཀོལ་སྤྱོད་དམ་ཁྲིད་ཆས་རང་སྐྲུན་གྱི་འཆར་གཞི་གཏན་འཁེལ་བྱེད་པ་ལས་གཞན།སློབ་ཁྲིད་བཅོས་བསྒྱུར་གྱི་ཚོད་ལྟ་དང་སློབ་ཁྲིད་ཞིབ་འཇུག་གི་ལེ་ཚན་ལའང་སྤྱིའི་ཚོད་དཔག་བྱེད་དགོས།འཆར་གཞི་དེར་སློབ་གྲྭ་དང་སློབ་ཁྲིད་ཞིབ་འཇུག་ཁང་གིས་ཞིབ་འཇུག་གཏན་འབེབས་བྱེད་དགོས་པར་མ་ཟད་ཡིག་ཚང་དུ་ཉར་ཚགས་བྱ་དགོས།